NaiveNeuron/SloPal huggingface dataset:
Klus, Martin, podpredseda NR SR (2019-10-24):
Ďakujem, pán poslanec. Pýtam sa členov vlády, či niektorý z nich chce odpovedať na interpelácie poslancov ihneď, teda konkrétne pána ministra Érseka, keďže bola smerovaná interpelácia naňho. Nie, takže poprosím teda o písomné podanie. Vyhlasujem tento bod programu za skončený a s dovolením teda cteného pléna by som dal krátku päťminútovú prestávku, aby sa ministri mohli vzdialiť z rokovacej sály. A zároveň by som chcel upozorniť, že budeme pokračovať v návrhu poslancov Cséfalvayovej, Fedora a Krajčího na vydanie zákona, ktorým sa mení a dopĺňa zákon č. 377/2004 o ochrane nefajčiarov, a aby teda boli prítomní, rovnako tak navrhovateľka, ako aj spravodajca, resp. spravodajkyňa. Takže poprosím po piatich minútach, aby sa vrátili do rokovacej sály. Ďakujem. (Prestávka.) (Po prestávke.)
Gál, Gábor, minister spravodlivosti SR (2019-06-20):
Ďakujem pekne. Pán poslanec, ja môžem a musím vychádzať z vlastných poznatkov, že verejné obstarávania, aké sú ťažké a zdĺhavé. Chceli sme maximálne stransparentniť proces. To znamená, že vždy sa nájdu niektorí jednotlivci, ktorí majú iné záujmy ako rýchlo verejné obstarávanie vybaviť. Prihlásia sa do súťaže, idú pod cenu, idú do toho s nečestným úmyslom, ja ani nechcem povedať, že čo všetko môže byť za takým, za takou ponukou, ktorá nespĺňa inak tie kritériá. Obsahovo, formálne možno áno, ale ten súťažiteľ vyhrať nechce. Chce len buď niekomu spraviť problém, či to je iný súťažiteľ alebo samotný obstarávateľ, alebo chce sa dostať k nejakej inej zákazke. Proste toto je. Bohužiaľ, podobné skúsenosti nemá len naša krajina, ale je to, keď sa porozprávam s ministrami V4, podobné skúsenosti majú aj tam. A čo sa týka finančných možností našej krajiny. Viete, tých problémov je strašne veľa. Ja vám môžem povedať vlastný rezort. Nespĺňame určité štandardy, ktoré od nás vyžaduje Európska únia, čo sa týka metrov štvorcových na jednu väznenú osobu, my nestíhame eskortovať uväznené osoby na súdy, lebo nám eskortné vozidlá odchádzajú. Že koľko zarába jedna asistentka na súde alebo v podateľni. Že v akom dezolátnom stave sú niektoré súdne budovy. Že s koľkými problémami sa dennodenne vysporiadame. A tiež si pýtam od ministra financií peniaze a minister financií povie, že, pán minister, takýto je príjem tejto krajiny, toľko tu mám problémov, neviem každému vyhovieť, musíte vy určiť, že teraz čo, potom čo. Čiže naetapované. A ako som sa dozvedel z tejto odpovede, je naetapovaná aj táto časť, čiže tie peniaze sa nájdu. Ďakujem pekne.
Kollár Boris, predseda NR SR (2021-11-23):
Pán poslanec, ale nemám tunák váš procedurálny návrh, nevidím ho tu.
Hrušovský, Pavol, podpredseda NR SR (2010-12-08):
Prerušujem rokovanie o tomto bode programu po konzultácii s pani navrhovateľkou, ktorá sa nechce vyjadriť k rozprave a predtým ešte, pán poslanec, veď buďte trpezlivý, ste mladý, ale predtým ešte ako pristúpime k rokovaniu o ďalšom bode programu s procedurálnym návrhom pán poslanec Madej.
Blanár, Juraj, podpredseda NR SR (2023-02-09):
Pán poslanec Galis s faktickou poznámkou.
Krištúfková, Petra, poslankyňa NR SR (2022-09-21):
Ďakujem za slovo. Prichádzame s návrhom zákona, ktorý pomôže rodinám s deťmi. Návrh upravuje až dva príspevky, a to prídavok na dieťa a príspevok na začiatku školského roka. Prídavok na dieťa. Schválením návrhu bude od 1. januára 2023 prídavok na dieťa vo výške 50 eur. To znamená, že v januári 2023 dostanú rodiny príspevok na každé nezaopatrené dieťa vo výške 50 eur. Je to zvýšenie o 20 eur na jedno dieťa, ako poberajú rodiny aktuálne. V návrhu ministra financií a jeho prorodinnom balíčku vo výške 200 eur bolo aj zvýšenie prídavku na dieťa na 40 eur. Zákon je aktuálne pozastavený a predložený na Ústavný súd, zákon je platný, ale nie je účinný. Naša novela novelizuje platné znenie zákona, ktorý je na Ústavnom súde, bez ohľadu na to, ako Ústavný súd rozhodne. Náš návrh zákona bude platný od 1. 1. 2023 v prípade, že bude schválený. Teraz k príspevku na začiatku školského roka. Už medzi médiami, rodičmi aj poslancami sa objavila informácia, že príspevok na začiatku školského roka je zrušený, čo je fakt. Bohužiaľ, sa zrušil prijatím 200-eurového balíčka ministra financií s tým, že na jeseň sa predloží návrh na jeho obnovenie a preto predkladáme návrh zákona, ktorého súčasťou je aj opätovné zavedenie príspevku na začiatku školského roka, tzv. ceruzkovného, a to vo výške 110 eur. Znamená to, že podaním a schválením tohto návrhu rodiny s deťmi o tento príspevok neprídu, pretože bude kontinuálne pokračovať. Obdobie nástupu dieťaťa do školy je paradoxne finančne náročnejším obdobím ako obdobie Vianoc. Pretože, keď rodina peniaze nemá, tak na Vianoce sa tomu prispôsobí, ale potrebnými školskými potrebami musí rodič vybaviť dieťa bez ohľadu na to, či na to má, alebo nemá. Tento príspevok je takzvanou mojou srdcovkou. Je tomu šesť rokov, čo som sa inšpirovala susedným Rakúskom a pokúšala sa príspevok na začiatku školského roka zaviesť aj tu na Slovensku. Vtedy ako opozičná poslankyňa som návrh predkladala každého pol roka, ako mi to rokovací poriadok umožňoval. Nikdy nebol podporený vtedajšou koalíciou, ale na moje veľké potešenie bol tento návrh zaradený do tzv. balíčku záchrany vlastnej existencie vtedajších koaličných strán a tesne pred voľbami bol nimi predložený a schválený. Bolo to zadosťučinenie, že nápad priniesť tento príspevok na Slovensko bol naozaj dobrým nápadom. Máme za sebou ťažké obdobie a pred sebou ešte ťažšie a práve preto sa budem snažiť o debatu a o podporu na rozšírenie poberateľov príspevku aj pre deti prechádzajúce na druhý stupeň a prechádzajúce na prvý ročník strednej školy. Návrh zákona vstupuje aj do zákona o životnom minime, a to z dôvodu, aby sa príspevok na začiatku školského roka nepočítal za príjem a tým pádom nemal vplyv na dávky, pri ktorých sa príjem posudzuje, napríklad hmotná núdza alebo kompenzačné príspevky. Návrh zákona ešte obsahuje technickú úpravu k účtu úradu práce, a to z dôvodu, aby sa mohli presúvať platby výživného od biologického rodiča pre dieťa v pestúnskej starostlivosti za mesiac december na osobitý účet, z ktorého budú vyplatené v januári. Inak by zostatok účtu musel byť vrátený ministerstvu financií. Ďakujem za podporu.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 145 poslancov, za 58, proti 48, zdržalo sa 39. Konštatujem, že Národná rada nevyslovila nedôveru členovi vlády Slovenskej republiky Romanovi Mikulcovi, poverenému riadením ministerstva vnútra . (Potlesk.) Otváram teraz všeobecnú rozpravu. (Ruch v sále.) Však áno, áno, áno. Do rozpravy je prihlásená k tlači 1108 pani poslankyňa Cigániková. (Pokračovanie rokovania o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1108.)
Šeliga, Juraj, podpredseda NR SR (2020-04-28):
Ďakujem. Trinásť faktických poznámok, dvanásť, pardon. (Reakcia z pléna.) Rýchlo odhlásiť. Ako prvý, prvý, pán Kotleba, nech sa páči.
Nemky, Martin, poslanec NR SR (2017-02-14):
Ďakujem pekne. Vážená pani predsedajúca, vážené panie poslankyne, vážení páni poslanci, člen Súdnej rady JUDr. Jozef Maruščák, zvolený Národnou radou Slovenskej republiky, sa 27. októbra 2016 vzdal svojej funkcie s tým, že funkčné obdobie mu uplynulo 27. decembra 2016. Predseda Národnej rady z tohto dôvodu vyzval oprávnené subjekty, aby návrhy kandidátov na člena Súdnej rady podávali ústavnoprávnemu výboru v lehote do 6. februára 2017. Kandidáti musia spĺňať podmienky ustanovené v čl. 141a ods. 2 ústavy a v § 3 ods. 2 zákona o Súdnej rade. Členom Súdnej rady môže byť len osoba, ktorá je bezúhonná, má vysokoškolské právnické vzdelanie a najmenej 15 rokov odbornej praxe. V určenom termíne bol predložený jeden návrh. Ústavnoprávny výbor prerokoval návrh kandidáta na člena Súdnej rady na svojej 32. schôdzi. Uznesením č. 150 konštatoval, že kandidát JUDr. Roman Huszár spĺňa ustanovené podmienky, a odporučil vykonať voľbu podľa ustanovení zákona o rokovacom poriadku Národnej rady a volebného poriadku o voľbe a odvolávaní iných funkcionárov, schváleného uznesením Národnej rady č. 498 zo 17. júna 2011. Pani predsedajúca, otvorte, prosím, rozpravu.
M. Číž, podpredseda NR SR: (2007-03-29):
Chce zaujať stanovisko pán spravodajca? Nie. Veľmi pekne ďakujem. Teda prerušujem rokovanie o tomto bode programu. Vážené kolegyne, kolegovia, teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o sociálnom zabezpečení . Tento návrh vlády ste dostali ako tlač 199 a spoločnú správu výborov máte ako tlač 199a. Tento návrh odôvodní za vládu minister Jaroslav Izák. Poprosím ho, aby sa ujal slova.
M. Kovačócy, poslanec: (2008-12-03):
Vážený pán predsedajúci, dajte hlasovať o bodoch 1, 2, 3 zo spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2019-06-25):
Vyhlasujem všeobecnú rozpravu za skončenú a prerušujem... (Reakcie z pléna.) Aha, pardon, tri faktické poznámky, ospravedlňujem sa. Nech sa páči, pán poslanec Pčolinský.
Hrušovský, Pavol, podpredseda NR SR (2011-07-12):
Pán minister financií. Poprosím poslancov, ktorí majú radi nanuky, aby mimo rokovacej sály užili si svoj pôžitok. Nech sa páči, pán podpredseda vlády.
Glváč, Martin, podpredseda NR SR (2016-04-26):
Pán poslanec Krajniak.
Čaplovič, Dušan, poslanec NR SR (2010-11-04):
Ďakujem veľmi pekne, pánovi poslancovi aj jednému z predkladateľov Gálovi. Strach na južnom Slovensku neexistuje. Ja tam chodím, možno že vy tam žijete, ale ja som tam chodil často a často chodím. Naviac, viete veľmi dobre, že mám nevestu maďarskej národnosti a nemám žiaden problém, že moje vnúča rozpráva tak perfektne slovensky ako maďarsky, tak nikto nech ma neobviňuje z mojej fóbie voči Maďarom. To je podstatné, pretože tu neexistuje žiadna fóbia. Tu existuje to, aby som bránil teda národnoštátne záujmy Slovenskej republiky, tak ako si ich bráni Maďarská republika. A netreba, ani Rakúska republika alebo ďalšie republiky, takto treba pristupovať. A k pánovi poslancovi Kubovičovi, však ja som nevytiahol maďarskú kartu, však vy ste vytiahli teraz pred voľbami tento návrh novely zákona. Váš pán minister zahraničných vecí a plus traja poslanci, ktorí si to, vrátane vás osvojili a predložili do parlamentu. Nikdy by nebola diskusia o tom teraz pred komunálnymi voľbami. Vy ste to vtiahli do politiky a teraz sa samozrejme všetko, čo sa povie na obranu národnoštátnych záujmov považuje, že používam maďarskú kartu. No musím povedať, pán poslanec Kubovič, zase, vy čím viac sa hrbíte, tým viac sa vytrácate zo slovenskej scény. Ďakujem vám veľmi pekne. (Potlesk.)
Blanár, Juraj, podpredseda NR SR (2021-03-30):
Neevidujem záujem o reakcie na faktické poznámky. Teraz už áno. Takže, pán poslanec Suja, môžete reagovať na faktické poznámky.
Hrušovský, Pavol, podpredseda NR SR (2010-08-05):
Ďalší, písomne do rozpravy prihlásený, je pán poslanec Pavlis. Nech sa páči, pán poslanec, udeľujem vám slovo.
Paška, Pavol, predseda NR SR (2013-01-30):
Hlasujeme. (Hlasovanie.) 141 prítomných, 79 za, 9 proti, 53 sa zdržalo. Návrh zákona do druhého čítania sme schválili. Ďalej.
P. Goga, poslanec: (2009-10-21):
Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a ho zaradil v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. októbra 2009 č. 1282 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre vzdelanie, mládež, vedu a šport a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali do 30. novembra 2009 a v gestorskom výbore do 1. decembra 2009. Pán predsedajúci, skončil som, prosím, otvorte rozpravu.
Bartek, Michal, poslanec NR SR (2023-11-23):
174. Pán minister, ďakujem za tvoje vystúpenie. No, je smutné, keď ti niekto hovorí, že sa nevyjadruješ k veci a potom s faktickou poznámkou reaguje úplne ten dotyčný od veci. Ale ty si takým elegánom tejto politiky a chcem ti poďakovať a môžem podčiarknuť tie slová, ktoré si povedal. Ja sám som bol na tej ukrajinskej hranici, sám som videl ten chaos, ktorý tam prebiehal, keď sa začala tá zlá humanitárna situácia na Ukrajine, a je smutné, keď tu niekto hovorí stále o nábojniciach pre Ukrajinu. Neviem, kde boli tieto dámy a páni vtedy, keď bolo treba pomôcť tým matkám s tými deťmi na tej našej hranici. Nebyť tých dobrovoľníkov, ktorí tam boli, a to zaspaté ministerstvo vnútra vtedy tam nebolo prítomné ani z ďaleka. To isté môžem potvrdiť, čo sa týka tej migračnej krízy. Vyčítate ministrovi Šutajovi v podstate tú akciu, ktorá sa konala na hraniciach. Ja môžem za seba potvrdiť aj za jednotlivých starostov, že tá akcia mala efekt, prihraničná obec Drietoma po tejto akcii, naozaj, zbavila sa akýchkoľvek migrantov. Nie je tam po nich ani chýru, ani slychu. Dovtedy tam ich bolo neúrekom. Po tejto akcii ako keby uťalo. Čiže určite mala svoj efekt a ja ti veľmi pekne ďakujem za toto vystúpenie.
Abrhan, Pavol, poslanec NR SR (2014-06-24):
Ďakujem pekne. Ja by som chcel poďakovať pani poslankyni Vášáryovej, že vo svojom príspevku poukázala na riziká, ktoré tento návrh prináša. Ona nehovorila, že ten návrh je celý zlý, alebo že neposúva, alebo že nemôže posúvať veci dopredu v oblasti kultúry. Ona len chcela zvýrazniť momenty a body, ktoré sú v tomto návrhu a ktoré môžu byť do budúcna rizikové. Veď sama povedala, že či je to obrovský krok alebo menší, to ukáže až čas. Ale práve preto, myslím si, že je dôležité, ak diskutujeme o tomto návrhu, aby sme si uvedomovali pri všetkej tej pozitivite, ktoré môže posúvať v oblasti kultúry takýto fond, aj na riziká, ktoré jednoducho sú v tom návrhu obsiahnuté. A druhú poznámku, ktorá sa týka času, súvisí aj s tým, že vlastne zistíme účinky tohto návrhu až v druhej vláde. Sú to záväzky pre ďalšiu vládu, lebo fond začne pracovať a začne fungovať až od roku 2016. Čiže až potom budeme vedieť zistiť, že aký krok sme týmto návrhom vlastne urobili.
P. Hrušovský, predseda NR SR: (2004-02-05):
Do Dozornej rady Sociálnej poisťovne sme zvolili zástupcov reprezentatívnych združení odborových zväzov a záujmových združení občanov, Pavla Adámka, Ivana Sýkoru a Kamila Vajnorského. Teraz pristúpime k hlasovaniu o návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. Prosím, aby ste uviedli hlasovanie.
Jílek, Rastislav, poslanec NR SR (2020-09-24):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Šimko, Jozef, poslanec NR SR (2020-09-23):
Ďakujem pekne. Vážený pán minister, vážený pán podpredseda, no, je to zaujímavá diskusia, si dovolím otvorene povedať, pretože každý si točí svoje. Ale čo z toho má vybrať radový občan, ktorému klesajú príjmy a má vo vrecku menej a menej eur, zo dňa na deň viac a viac, tak menej a menej. Vážení priatelia, ja si dovolím otvorene povedať, že strategické firmy a podniky sa nikdy nesmeli privatizovať, pretože strategické firmy a podniky patria do vlastníctva štátu, občanov, 5 mil. občanov Slovenskej republiky. A v podstate bez ohľadu, aká vláda tu bola od roku ´93, ale strategické firmy a podniky sa začali privatizovať od roku ´98, to znamená Dzurindova vláda a ďalšie. V podstate vy ste rozpredali štát, rozpredali ste majetok občanov Slovenskej republiky a bez ohľadu na to, o ktorú vládu, o ktorej vláde teraz momentálne hovoríme. Už si, preboha, každý nech uvedomí, že prirodzené monopoly, čo má spoločnosť chrániť, sa nesmú rozpredať. Toto sa ale stalo v rámci celej Slovenskej republiky. Takže, vážení priatelia, prosím vás pekne, nevyhovárajte sa jeden na druhého, ale robte tak, aby ste slúžili pre občanov žijúcich na území Slovenskej republiky. Ďakujem pekne.
B. Bugár, podpredseda NR SR: (2005-11-08):
(Prestávka.) (Po prestávke.)
Švantner, Dušan, poslanec NR SR (2010-10-13):
Ďakujem, pán predsedajúci. Pozorne som počúval tie myšlienky pána poslanca Jahnátka a musím mu dať za pravdu, že tá situácia by sa nemala hodnotiť takým spôsobom, koľko ušetríme na úradníkoch, ktorí budú v zahraničí. Viete, oceniť dobrého zástupcu na obchodnom oddelení v zahraničí je veľmi ťažké, ale ak budeme k tomu pristupovať takým spôsobom, že naozaj pre tie drobné centy budeme strácať milióny eur, tak to spravíme veľmi zle. Ja som prešiel veľké množstvo našich obchodných oddelení ešte aj pred revolúciou a viem, aké dôležité bolo to, kto nás v tom zahraničí zastupoval. Boli ľudia, ktorí tam prečkali štyri roky a išli ďalej, a boli ľudia, na ktorých sme sa moli spoľahnúť, a vedeli sme, že keď prídeme na naše obchodné oddelenie, tak budeme mať prehľad o tom, kde na koho sa možno obrátiť a s ktorými firmami ako môžeme obchodovať. My tu náš zahraničný obchod zatiaľ máme koncentrovaný na automobilový priemysel, ale nám treba pestovať aj tie menšie firmy, ktoré majú veľmi veľké problémy, aby sa v tom zahraničí uchytili. Ďakujem.
M. Záhumenský, poslanec: (2009-09-09):
Ja sa chcem spýtať, pán Simon, ak zastupuješ veterinárnych lekárov, koho sa títo veterinárni lekári boja? Sami seba? Lebo len oni môžu poveriť veterinárneho asistenta určitou činnosťou a len vtedy ho poveria, ak majú stopercentnú istotu, že tento veterinárny asistent nielenže je kvalifikovaný, že má stredoškolské veterinárne vzdelanie alebo vysokoškolské zootechnické vzdelanie, ale že aj je schopný viesť evidenciu a akým spôsobom sa s nim dohodnú pri každej jednej aplikácii. To isté sa deje v nemocnici. V nemocnici sestričky liečia, alebo sestričky aplikujú, podávajú liečbu ľuďom na pokyn ošetrujúceho lekára a s jeho poverením. Je možné, aby lekár všetku liečbu aplikoval sám? A potom, na čo tam je stredoškolsky vzdelaný personál? Táto činnosť sa vykonáva na všetkých farmách Európy, iba na Slovensku máme určité privilégium a kde si myslím, že aj dehonestujeme prácu veterinárneho lekára tým, že chceme, aby vykonával veterinárne činnosti, ktoré sú jednoduché činnosti a bežné činnosti a nezostáva mu čas na kvalitnú veterinárnu prácu. Ale snáď len tak na záver jednu perličku. Pán Simon, ty hovoríš, že chovatelia nepotrebujú, aby mohli vykonávať prácu interného asistenta. Chovatelia tvojho rangu to nepotrebujú, lebo ty si v rokoch 2002, 2003 poberal dotácie na 800 oviec, ktoré si nechoval, ktoré si nemal, len si poberal dotáciu, lebo v roku 2004, keď sa zaviedla centrálna evidencia zvierat, zrazu 800 oviec si nemal v Padarovciach a vieme dobre, že v tom čase bola v Európe slintačka a krívačka, to znamená, že bez evidencie sa nemohli nikam vypariť. Takže nič iné nezostáva, len to, že si si pripísal 800 oviec bez evidencie, na ktoré si pridelil dotáciu ako minister. Ty si nepotreboval robiť prácu veterinárneho asistenta, lebo ovce, ktoré neexistujú, nepotrebujú starostlivosť. Ale môžem ťa uistiť, že drvivá väčšina alebo všetci chovatelia, ktorí poctivo chovajú svoje zvieratá, by sa radi o ne starali samozrejmá vec v súčinnosti s veterinárnym lekárom. Ďakujem.
Holeva, Viliam, poslanec NR SR (2012-05-15):
Pán predseda Národnej rady, zlyhalo mi hlasovacie zariadenie, teraz som sa o tom dozvedel.
Paška, Pavol, predseda NR SR (2013-09-19):
Pán poslanec Procházka.
Zahorčák, Viliam, poslanec NR SR (2020-07-24):
Ďakujem za slovo. Vážený pán minister, vo svojom príhovore ste okrem iného povedali aj to, že „robíme to dobre“. Ja chápem, že tú našu kritiku, voči nej sa bránite istým bagatelizovaním, že aj útokmi proti nám, ale bolo by dobré počúvať aj iné hlasy a hlasy trebárs odbornej verejnosti. Ja som mal možnosť minule si pozrieť jednu z posledných tlačoviek Klubu 500, kde pán Soták hodnotí teda, ako dobre to robíte, kde pán Soták hovorí o tom a útočí osobne on na, konkrétne na predsedu vlády, že dnes nerobí nič pre to, aby slovenská ekonomika naštartovala, že víťazstvo vo voľbách pochopil ako niečo, ako korisť, že s krajinou si môže robiť, čo chce, a že vôbec sa nezaujíma o problémy zamestnávateľov. Takže aj napriek tomu podľa pána Sotáka, že Slovensko dnes má možnosť, aby sa urobilo veľmi rýchlo niečo pre to, aby sa ekonomika naštartovala, odďaľovaním týchto, týchto riešení sa jej veľmi ubližuje. Ďakujem.
Raši, Richard, poslanec NR SR (2011-09-13):
Ďakujem pekne, pán predseda. Pán minister, naozaj to vaše vystúpenie bolo sčasti aj príjemným osviežením. Chcel by som sa ale spýtať, zrejme keď ste zbadali pod našimi šatami kliny, tak asi nás sledujete. (Smiech v sále.) Ja vám chcem povedať, že to, čo sa vám zdá ako klin v našej mužskej časti, nie sú kliny (Smiech v sále.) A dámy z nášho klubu majú tak dobré postavy a nosia obtiahnuté šaty, môžu si to dovoliť, čiže im by ste kliny určite zbadali. (Smiech v sále.) Ďakujem pekne.
Bugár, Béla, podpredseda NR SR (2017-05-11):
Ďakujem, pán minister. Šiestu otázku položil pán poslanec Farkašovský pánovi ministrovi kultúry Marekovi Maďaričovi. „Vážený pán minister, od požiaru hradu Krásna Hôrka, ktorý je historickým klenotom Slovenska, už uplynulo 5 rokov. Chcem sa vás opýtať v mene občanov gemerského regiónu, ale aj širokej kultúrnej verejnosti Slovenska, kedy budú rekonštrukčné práce definitívne ukončené a hrad Krásna Hôrka opätovne otvorený pre návštevníkov? Zároveň si vás dovoľujem požiadať o vyčíslenie celkových finančných nákladov na rekonštrukciu.“ Nech sa páči pán minister.
P. Hrušovský, predseda NR SR: (2003-11-05):
(Hlasovanie.) 136 prítomných, 132 za návrh, 1 proti, 3 sa zdržali. Návrh sme schválili. E. Dolník, poslankyňa: Nasleduje pozmeňujúci návrh, ktorý podala pani poslankyňa Rusnáková. Je tam síce viac bodov, ale hlasujeme ako o jednom návrhu.
Laššáková, Jana, poslankyňa NR SR (2016-10-26):
Áno, pán predseda, dajte hlasovať o pozmeňujúcich a doplňujúcich návrhoch, ktoré odzneli v rozprave. Budeme hlasovať o bodoch 1 a 2 pozmeňujúceho návrhu predloženého pani poslankyňou Blahovou.
Radošovský, Marián, poslanec NR SR (2015-09-25):
Budem mať slušnú reakciu a neslušnú reakciu. Pán kolega Číž, ak by sme umožnili takýmto spôsobom, ako navrhujem, samozrejme, technicky to treba zvládnuť, napríklad tie spomenuté obchodné reťazce a ich dodávky, ktoré sú, ktoré tlačia na spracovateľov a na prvovýrobcov, aby boli cenovo neúnosne nízke, to znamená, ani neudržali úroveň nákladov, by sme týmto spôsobom pekne obišli, napríklad. Len to treba tým limitom, pri tých limitoch to treba vyšpecifikovať a povedať, tu môžte takýmto spôsobom obstarávať. Obstarávať musíte, ale môžte obstarávať tu za takýchto podmienok, pretože to všetko ostatné z ekonomického hľadiska má iné a dôležitejšie pre spoločnosť následky. Pozitívne. Myslím si, že na tom by sme sa vedeli zhodnúť a že jednoducho toto by sa dalo technicky aj doriešiť. Pán Kolesík, ja som o takýchto veciach nerozprával a kedysi ja som si vás, s prepáčením zaradil a vyjadril som sa, keď ste tu rozprávali o nejakých, ste tam vtedy sedeli, a zatiaľ ste z toho kolesíkovania u mňa nepreskočili a neodskočili. Ak vy chcete pripomínať mne pamäť, prepáčte. Ten tzv. zlepenec vtedy ponúkol tento post opozícii a opozícia nominovala a tento parlament zvolil. Ak si potrebujete osviežiť pamäť, možno by vám stačilo niečo si, kávu si dajte, alebo, ja neviem, čo si dajte, aby sa vám osviežila pamäť. Ste mladý človek a nepredpokladám nejaké iné následky, že by ste jednoducho už nemali, netrpeli pamäťou. A ak vy potrebujete neustále si otierať ústa o KDH, tak to robte kdesi inde, ale nie tu v parlamente, pretože budete mať zase o jedného nepriateľa viacej. Jednoducho, ja nemám rád nepriateľov, ja mám rád normálny, korektný vzťah a skúste... (Prerušenie vystúpenia časomerom.)
Číž, Miroslav, podpredseda NR SR (2015-11-10):
Pani poslankyňa Kiššová.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 137 poslancov, za 136, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
M. Číž, podpredseda NR SR: (2009-02-05):
Ďalšiu otázku, siedmu vyžrebovali pánovi poslancovi Pálovi Csákymu, je adresovaná vám, pán minister kultúry, a otázka znie: „Pán minister, dňom 2. 2. 2009 bolo vypnuté vysielanie rádia Patria na stredných vlnách. Prechod na VKV bol nepripravený, minimálne 100 tisíc poslucháčov ostalo bez signálu. Riešením by bolo duálne vysielanie VKV-SV na obdobie, kým sa nedoplní systém VKV vysielačov. Prečo MK SR nekoná v tejto veci?“ Máte slovo, pán minister, poprosím oznámiť ukončenie odpovede.
B. Bugár, poslanec,: (2002-07-04):
P. Brňák, poslanec: Ďakujem pekne, pán predsedajúci. A pán poslanec Tatár vlastne už dlhodobo, ale aj dnes vystupuje zase v mene akejsi čistoty, v mene morálky, hovorí, že nekradnúť je pre nás samozrejmé a tak ďalej a tak ďalej. Ja sa ho chcem v tejto súvislosti opýtať, pán Tatár, buďte taký dobrý a v zmysle práve týchto zásad čistoty, ale nie vo vzťahu k iným, ale k sebe, ozrejmite parlamentu, ako ste vy prišli k dvom bytom na Palisádach, minule písali o tom noviny, nejaký denník, vysvetlite bežnému občanovi tohto štátu, ako jeden človek, ktorý bradatý niekedy pred ôsmimi, deviatimi, desiatimi rokmi chodil s „hatyšákom“ na chrbte, prišiel k dvom lukratívnym bytom na Palisádoch, ale to nie je všetko! Pretože to je dosť primitívne, ale povedzte mi, či je pravdou, že vaša osoba je zapísaná ako vlastník bývalej reštaurácie Štefánka oproti prezidentskému palácu, že tam figurujete vy ako vlastník tejto reštaurácie. Buďte taký dobrý, vystúpte a vysvetlite, ako je to s touto Štefánkou, bola tam predtým ázijská reštaurácia, mala o ňu záujem, myslím, Demokratická strana ako svoje sídlo alebo niečo podobné a údajne ste zapísaný vy ako vlastník tejto lukratívnej nehnuteľnosti. Ak hovoríme o tej čistote, po ktorej sa snažíme volať všetci, buďte taký dobrý, začnite od seba a vysvetlite, ako sa môže bežný človek dostať k dvom lukratívnym bytom na Palisádoch a v prípade, ak je to pravda, aj k veľmi lukratívnym priestorom bývalej Štefánky, oproti prezidentskému palácu. Ďakujem.
Krajčír, Ľuboš, poslanec NR SR (2021-03-19):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 471 z 18. marca 2021 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave, tlač 475, s tým, že o výsledku prerokovania k uvedenému návrhu vlády, uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 52. schôdzi dňa 18. marca 2021. Uznesením č. 152 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 25. schôdzi Národnej rady. Vážený pán predsedajúci, otvorte, prosím, rozpravu.
Kremský, Peter, poslanec NR SR (2021-05-05):
Dobrý deň, vážený pán predsedajúci, vážené dámy, vážení páni, ctená snemovňa, chcel by som predložiť návrh zákona, ktorým sa mení a dopĺňa zákon č. 657/2004 o tepelnej energetike v znení neskorších predpisov. Ide o návrh zákona, ktorým, keď teda získa vašu dôveru a bude schválený v Národnej rade, naplní jeden zo sľubov v programovom vyhlásení vlády Slovenskej republiky, ktorý sme pred nedávnom schválili, ktorý v časti Energetika ako súčasti kapitoly s názvom Zvýšenie konkurencieschopnosti, zlepšenie podnikateľského prostredia a zvýšenie životnej úrovne občanov uvádza, že sa zameriame na riešenia, ktoré povedú k transparentným a férovým, trhovým pravidlám a cenám energií. Ide nám o to, aby sme stransparentnili toky financií a tvorbu cien energií, najmä tepla, tak, aby sa vyhlo situáciám, že silní hráči na trhu zneužívajú svoje postavenie a účtujú odberateľom príliš vysoké ceny tepla. Verím, že tento zákon si získa vašu pozornosť a dôveru a že doterajšia situácia, keď najmä individuálne vykurovanie bolo znevýhodnené voči centrálnemu, bude odstránené. Ďakujem.
P. Hrušovský, predseda NR SR: (2003-12-04):
(Hlasovanie.) 131 prítomných, 130 za návrh, 1 proti. Konštatujem, že uvedené body zo spoločnej správy sme schválili. Pán poslanec Muránsky.
Pellegrini, Peter, podpredseda NR SR (2020-09-22):
S reakciou na faktické, pani poslankyňa.
Osuský, Peter, poslanec NR SR (2013-03-21):
Ďakujem, pani predsedajúca. Nedá sa nestotožniť so sumárnym konštatovaním kolegu Šebeja, že naša zahraničná politika, jej kontinuita a jej zámery sú jedným z najsvetlejších obrazov fungovania Slovenskej republiky. Nedá sa, než si zaželať, aby sme aj v iných oblastiach fungovali kontinuálne a dobre. Problémom nášho začlenenia do európskej politiky je to, že to ťažisko je skôr na tej európskej, nie na tej našej strane, pretože Európa, tak ako tu zaznelo, hľadá ten najmenší možný spoločný menovateľ, ktorý je krížom a kolíziou historických, záujmových, morálnych a iných záležitostí. Samozrejme, ak existuje dlhodobý špeciálne preferenčný vzťah Španielska k zločinnému kubánskemu diktátorského režimu, ak malo Taliansko historický a iný špeciálny vzťah k diktátorskému zločineckému Kaddáfimu, ak malo Francúzsko – i dokonca sám osobne Jacques Chirac – dobrý vzťah k atómovému reaktoru v Osiraku, tak, samozrejme, je potom ťažko hľadať široký a morálny konsenzus. Napadá ma v tejto veci, že európska, a to je to pekné slovo, klasika Augustína Mariána Húsku – európska zahraničná politika pred Slovensko stavia otázku svojstojnosti. Svojstojnosti v tom, že nie sme viazaní záujmami a historickými väzbami a môžeme si dovoliť zaujímať i morálne a principiálne stanoviská. Na záver verejne ďakujem pánu ministrovi, urobil som tak už aj osobne za jeho postoj pri návšteve čínskeho vicepremiéra.
Fecko, Martin, poslanec NR SR (2022-06-28):
Takže hlasovanie zajtra, keď budeme hlasovať za RTVS, tak aby to prebehlo v jednom balíku. Ďakujem veľmi pekne.
Kaliňák, Robert, podpredseda vlády a minister vnútra SR (2014-10-30):
Ďakujem pekne. (Reakcia z pléna.) Aby som reagoval, pani poslankyňa, ja som vtedy počas tej kauzy Sasanka nevystupoval a nemal som plamenné prejavy v parlamente. Každý si odnesie, každý si odnesie svoj problém a musí sa s ním spovedať pred verejnosťou. Mimochodom, generálny prokurátor Trnka tuším dosiahol nejakých 107 hlasov vtedy a myslím, že bol zvolený v časoch, kedy my sme boli v opozícii. Čiže vaši koaliční partneri zvolili vtedy Trnku. To len teda pre poriadok, ale to nie je podstatné, aj keby to bolo naopak. Faktom však zostáva, ja som len hovoril o tom, že keď chcem, a to sa zase veľmi mýli teraz aj pán poslanec Hlina, to nie je o strachu. To je o tom, že je tisíc vecí, ktoré keď tu žiadame, aby sme hovorili vecne k problémom, a vy hovoríte a skrývate otázku exekútorov za zlyhanie ministra sociálnych vecí, ale minister sociálnych vecí má úplne iné veci na starosti, ktoré má riešiť. Exekútorský stav je súčasťou vymožiteľnosti práva a hlavne ministerstva spravodlivosti. Už keď sa teda o tom chceme presne baviť, a vy dávate túto vec na plecia vlastne ministra, ktorý s tým naozaj nič nemá. To robíte veľmi rád. To viem, že robíte veľmi rád a všetci sú zodpovední za všetko. Čiže to nie je ani zastrašovanie. A už vôbec by som si nikdy nedovolil, pani poslankyňa Nicholsonová, niečo zastra..., len som jej chcel dať do príkladu, že každý má nejakú históriu a v nejakej časovej osi sa nejako zachoval, a ja som nežiadal, nikdy by som nežiadal štátnu tajomníčku ministerstva práce, sociálnych vecí, aby odstupovala kvôli tomu, že jej strana si financovala divným spôsobom vlastné sídlo. Ja len hovorím o tom, že je potrebné dať do súvisu, keď žiadam od niekoho, aby bol čistý ako ja, musím byť teda čistý viac, ale keď som menej, tak to potom veľmi ťažko vychádza.
Paška, Jaroslav, poslanec NR SR (2017-03-21):
Ďakujem za slovo, pán predseda. Viete, Martin, zle ste počítali. A trocha si uvedomiť aj priebeh, povedal by som, pôsobenia tejto vládnej koalícii. Voľby boli pred rokom. Vládna koalícia sa teda ujala moci zhruba pred 10 mesiacmi a, samozrejme, ak chcela nejakým spôsobom meniť volebný systém, tak myslím si, že rok, nie sedem mesiacov, ale rok je dostatočná doba na to, aby ste sa pripravili, a nielen vy, ale aj tí, ktorí budú kandidovať ďalší v týchto voľbách do vyšších územných celkov na tento nový volebný systém. Ja súhlasím s vami, že môžete mať výhrady k volebnému systému, ale na druhej strane teba uznať aj to, že vládna koalícia, možno niektoré strany vládnej koalície, viac ako celá koalícia, majú istý vlastný plán, ako realizovať svoje politické pôsobenie, a rozhodli sa pre zmenu volebného systému. Legitímnu zmenu volebného systému. A preto by som len chcel doplniť, viete, apelujete na zdravý rozum. Vy presadzujete, presadzujete volebný systém, ktorý možno by vyhovoval viacej vám, členovia vládnej koalície presadzujú volebný systém, ktorý možno bude vyhovovať viacej im, tak ako to povedala pani Kaščáková. Takže nie je zdravý rozum iba to, čo vám napísal pán prezident, ale je zdravý rozum aj v laviciach tejto Národnej rady a každá politická strana má svoje priority a svoje záujmy a tie sa snaží politicky realizovať. Takže nespájajte, prosím, zdravý rozum s tým, ako je, aké vyjadrenie pána prezidenta. Skôr to treba spájať s tým, čo kto chce v týchto voľbách dosiahnuť, ako chce zabezpečiť úspech pre svojich kandidátov. Možno teda pre vás by bol lepší dvojkolový volebný systém aj pre pána prezidenta. Treba si však uvedomiť, že pán prezident by nebol dneska prezidentom, keby sme nemali dvojkolový systém. Keby bol jednokolový systém, tak by bol prezidentom niekto iný. To znamená, že záujem pána prezidenta, aby sa dvojkolový systém zachoval nielen na úrovni žúp, ale aj na úrovni prezidentskej voľby, zrejme je veľmi... (Prerušenie vystúpenia časomerom.)
M. Hort, podpredseda NR SR: (2008-01-29):
V súlade s § 28 rokovacieho poriadku sa teraz prihlásil do rozpravy pán predseda parlamentu Pavol Paška. Nech sa páči.
Žiak, Miroslav, poslanec NR SR (2021-10-26):
Pán poslanec Kamenický, no mne vy prídete ako celkom príčetný človek, veď vy ste bol aj poslancom Národnej rady, vy ste bol aj ministrom, máte nejaké životné skúsenosti a vy musíte vidieť, čo sa práve teraz deje. Všetci nominanti strany SMER končia vo väzení, vaši ministri majú problém, bývalí ministri majú problémy s políciou. Veď vy musíte vnímať, že tá vaša bývalá vláda dvanásť rokov, čo tu napáchala. Ja sa čudujem, že vy ako slušný, pomerne slušný človek, že sa nesnažíte dištancovať od strany SMER, ale dokonca hájite ich politiku a útočíte na súčasnú vládu. No ja byť na vašom mieste, to robím úplne opačne. Snažil by som sa očistiť svoje meno. Ja rozumiem tomu, že vaši kolegovia to budú robiť, lebo pravdepodobne nebudú až tak čistí, ale veď vy mi prídete ako príčetný človek, ktorý pravdepodobne nemá toho za ušami a nerozumiem tomuto vášmu konaniu. Vedeli by ste mi to zodpovedať, prosím vás, na konci? Ďakujem.
Hort, Milan, podpredseda NR SR (2011-07-11):
Ďakujem. Ďalej v poradí by mal vystúpiť pán poslanec Dostál. Nie je prítomný v sále, preto dávam teraz priestor na to, kto sa chce do rozpravy prihlásiť ústne. Sú to pani poslankyňa Rošková, Obrimčáková, Kiššová, Kolesík, Dubovcová, Číž, Viskupič, Blahová, poprosím, posuňte mi to ďalej, Dostál, Matejička, Matovič, Kaník, Ondruš. Uzatváram možnosť prihlásiť sa do rozpravy ústnou formou. Celkom štrnásť poslancov a poslankýň sa hlási. Prvý, kto sa prihlásil do rozpravy, je pani poslankyňa Ľubica Rošková. Nech sa páči.
Fecko, Martin, poslanec NR SR (2015-05-26):
Ďakujem pekne. Ako si spomenul, pán kolega Bublavý, všetkých ich treba podporovať, takže súhlasím s tým, ale podpora rodinného podnikania u nás nie je vôbec žiadna momentálne. Takže to je nonsens. Áno, ľudí socializmus naučil stopercentne byť závislými od štátu. Týka sa to hlavne tých starších. V tom vývoji po roku 1948, viete, socializmus bol iba prvou etapou toho, malo sa to skončiť v komunizme, kde by sme mali mať už až takú, by som povedal, uvedomelosť, že všetci by sme robili tak, aby každý mal, čo by potreboval, pričom by si mohol z toho vziať. Áno, brať sme sa tak naučili. A keby teraz materiály z budov, ktoré mali byť umiestnené na iných stavbách, mohli sa dať preč, na tú stavbu, na ktorej mali byť umiestnené, neviem, koľko budov by stálo v našej republike, pretože takým spôsobom sa v socializmu bralo, že sa popri diaľnici vystavali aj domy, haciendy, iné bloky a iné stavby. Myslím si, že treba prebudiť ľudí, aby sa postavili na vlastné nohy a aby vzali zodpovednosť za svoje životy do vlastných rúk, musíme ich to znovu naučiť a vzbudiť u nich nejaký ten elán. Je to ťažká robota, to musím povedať. A myslím si, že štát by sa im mal pokloniť a vážiť si, že takíto ľudia takto pristupujú k tomuto životu. U veriacich dokonca je to aj hriech, ak iba čakajú na štát, ako sa o nich postará, a nevezmú bremeno na seba, aby sa postarali sami o sebe aj, samozrejme, o svoju rodinu. Len treba vytvoriť podmienky takýmto ľuďom zo strany štátu a nebrániť im v tom, pokiaľ chcú ísť do takéhoto podnikania. Žiaľ, doteraz sa to u nás za 24 rokov nedialo. Ďakujem pekne.
Glváč, Martin, podpredseda NR SR (2017-03-24):
Ďakujem. S faktickou poznámkou nikto. Ukončujem možnosť prihlásenia sa. Ďalšia v rozprave vystúpi pani poslankyňa Zimenová.
Kaník, Ľudovít, poslanec NR SR (2012-08-06):
Paľo Frešo, by som sa ti chcel veľmi poďakovať, lebo to, čo bolo povedané, áno, tu zaznelo v rôznych variáciách, ale toto bolo povedané opäť tak, aby so snahou, aby tomu porozumeli aj tí, ktorí nechcú rozumieť. A to je ten problém, že platilo by, že nemusíme opakovať veci, keby tu bola snaha počúvať. Ale keď sa stretávame neustále s tým, že mnohokrát vyvrátené klamstvá sa znova zopakujú, lebo ja neviem, či to má SMER nacyklostilované, aby to každý čítal, alebo neviem, ale keď to, čo sa tu už viackrát vyvráti ako absolútny nezmysel, bájka, ktorú si niekto vymyslel, a znova to ďalší poslanec vytiahne a znova to tvrdí. Potom sa to dokonca dočítam od ľudí, ktorí naozaj nie sú priaznivcami SMER-u. Už tak si osvojujú tieto klamstvá, tak z toho je zjavné, že treba opakovať dovtedy, pretože to je naša jediná zbraň ako zabrániť tomuto valcu, aby postupoval vo svojej valcovacej činnosti, kým sa naozaj tie uši neotvoria. Preto to robíme, a preto to robiť budeme, a preto si myslím, že je to treba robiť aj naďalej.
Blaha, Ľuboš, podpredseda NR SR (2023-12-15):
Na faktické poznámky bude reagovať pán poslanec Igor Matovič.
Pellegrini, Peter, predseda NR SR (2015-05-06):
Ďakujem pekne. Pán poslanec, opäť ste sa predviedli, tak ako sa zvyknete. Už som aj čakal, že kedy vojdete do sály, lebo už mi to chýbalo. Ale len pre vysvetlenie, dnes ja nemôžem za to, že v takú konkrétnu hodinu sa rozhodol pán prezident urobiť akt prijatia demisie pána ministra Pavlisa a vymenovanie a poverenie dočasné vedením rezortu pána ministra Kažimíra. A nepovažoval som ani za vhodné, aby kvôli tomu, že toto v Prezidentskom paláci prebieha, Národná rada prerušila svoje konanie a nepracovala, pokiaľ sa tieto veci neuskutočnia. Preto som sa snažil, aj z úcty k vám, aby sme efektívne využili čas, zabezpečiť náhradného ministra, ktorý mal možnosť zastúpiť, aby sme plynule mohli rokovať. To isté sa deje aj teraz, nakoľko je rokovanie vlády, ktorá bude diskutovať, rozhodovať o postupe pri predaji akcií Slovak Telekomu. Myslím, že dnes má na základe nejakého closingu prijať zásadné rozhodnutie, tak sme požiadali vládu, aby neblokovala parlament a poslala sem ministra, ktorý dokonca má po zákone o účtovníctve tu svoje body. Takže nemyslel som, že vám až tak veľmi bude vadiť, že to druhé čítanie bude zastupovať pán minister spravodlivosti. Takže sa vám za to ospravedlňujem, ak vám to vadí, ale naozaj sa snažíme konštruktívne pracovať a nezdržiavať čas. A čo sa týka tej vašej výzvy, kde je strážca rokovacieho poriadku? Tak vám poviem, že keby tu bol, tak by vám musel odobrať slovo, pretože ste nerozprávali ani k veci, ani k téme, ani k ničomu. A ja vás chcem veľmi pekne požiadať, ja by som sa veľmi tešil, keby ste si zobrali taký svoj záväzok a skúsili jeden týždeň dodržiavať rokovací poriadok, tak ako je napísaný. Skúste jeden týždeň a ja vám za to verejne poďakujem. Ak to jeden týždeň dokážete, no zatiaľ ste to ešte nedokázali ani 24 hodín!
Kondrót, Maroš, poslanec NR SR (2012-07-31):
Budeme hlasovať o návrhu poslanca Přidala, ktorý požiadal hlasovať o každom bode osobitne. Pán predseda, dajte, prosím, hlasovať o bode č. 1.
Laššáková, Jana, podpredsedníčka NR SR (2013-06-17):
Pán poslanec Hraško, nech sa páči.
Bugár, Béla, podpredseda NR SR (2016-09-22):
Pán poslanec Faič.
Blaha, Ľuboš, poslanec NR SR (2021-09-30):
Ďakujem pekne. Skúsim vecne. Pán poslanec Žiak, preferenčných krúžkov som mal 60-tisíc, vy ste ich mali 3 635, to len, to, že vám prekážajú moje preferenčné krúžky, tak skúste trošku pohnúť rozumom, ak nejaký máte. Čo da týka mojej publikačnej činnosti od roku 2017, v roku 2018 mi vyšla monografia 400-stranová Antiglobalista o globalizácii, potom vyšla v anglickom preklade vo vydavateľstve Peter Lang, to je jedno svetoznáme vydavateľstvo. V roku 2019 som autorom asi desiatich monografií a desiatok štúdií. Keď napíšete aspoň jednu knižku, tak potom sa môžeme aj o týchto veciach ďalej baviť. Ale viete, pán Žiak, ja rozumiem, že so mnou nemusíte súhlasiť, so všetkým, čo poviem, a môžme mať iné svetonázory, ale prepáčte, môjho nebohého otca si už nikdy viac do úst neberte, prosím vás o to veľmi pekne. Čo sa týka pána Baránika, a toho, že či je možné, alebo nie je možné disciplinárne stíhať pána Kysela, to je úplne legitímna otázka a to človek nemusí byť nijakým spôsobom zástancom bývalého režimu, pravdou skôr je, že ak niekto strkal do väzby a mučil ľudí ako počas možno 50. rokov bývalého režimu, tak to, žiaľ, bol práve prokurátor Kysel. Práve prokurátori, ako sú Lipšic, Šuriak alebo Repa, a, žiaľ, takto zomrel aj Milan Lučanský, ktorý si takýto osud určite nezaslúžil. Čiže ak náhodou chcete vidieť paralely medzi režimami, ktoré sa nehlásili k liberálnej demokracii, a tým, čo sa deje dnes, tak je to určite skôr to, čo robí Špeciálna prokuratúra. Páni kolegovia, ja vás naozaj chcem poprosiť aj z úcty k sebe vzájomne, neťahajme do našich sporov našich nebohých predkov, našich nebohých rodičov, to je už naozaj prerážanie všetkého dna a myslím si, že pán Žiak by sa mal veľmi, veľmi hanbiť.
Glváč, Martin, podpredseda NR SR (2019-05-13):
Pani poslankyňa Cigániková, nech sa páči. (Ruch v sále.) Pán poslanec Faič, poprosím o kľud v sále.
Figeľ, Ján, podpredseda NR SR (2013-12-04):
Pán kolega, príklady už nemusíte uvádzať.
Paška, Pavol, predseda NR SR (2013-09-03):
(Hlasovanie.) 145 prítomných, 94 za, 12 proti, 39 sa zdržalo. Návrh sme schválili.
Pellegrini, Peter, predseda NR SR (2015-10-30):
Pán poslanec Blaha.
Kiššová, Jana, poslankyňa NR SR (2018-03-23):
Ďakujem pekne. Zvolávam výbor pre hospodárske záležitosti do miestnosti č. 30. Ďakujem.
Ďuriš Nicholsonová, Lucia, podpredsedníčka NR SR (2018-12-03):
Päť faktických poznámok na vaše vystúpenie. Končím možnosť prihlásiť sa. Pán poslanec Suchánek.
Benčík, Ján, poslanec NR SR (2022-10-19):
Ako správne povedal pán kolega Dostál, v tomto zákone vôbec nejde o súboj ideológií, nejde tu o súboj konzervativizmu a liberalizmu, či o súboj o veriacich, a tých, ktorí sa k žiadnej viere nehlásia. Ide v podstate iba o čiastočné, veľmi minimalistické a v podstate nedostatočné vyrovnanie dlhu, ktorý má náš štát voči určitej skupine svojich občanov. Jednou zo základných poslaní štátu je vytvárať zákonný rámec pre pokojný a bezpečný život svojich občanov vrátane akejkoľvek menšiny a zabrániť diskriminácii. Tento návrh zákona iba vo veľmi skromnej miere vyrovnáva dlh, ktorý máme voči LGBTI ľuďom, našim spoluobčanom.
Hrnčiar, Andrej, podpredseda NR SR (2019-01-30):
Dávam slovo spoločnému spravodajcovi z výboru pre hospodárske záležitosti poslancovi Tiborovi Jančulovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
P. Hrušovský, podpredseda NR SR: (2003-11-05):
(Hlasovanie.) 133 prítomných, 61 za, 4 proti, 65 sa zdržalo, 3 nehlasovali. Návrh sme neschválili. Hlasujeme o podanom návrhu pod poradovým číslom...
Hrušovský, Pavol, predseda NR SR (2011-12-01):
Hlasujeme. (Hlasovanie.) 145 prítomných, 78 za návrh, 67 sa zdržalo. Návrh sme schválili. Prosím ďalší návrh.
Mazurek, Milan, poslanec NR SR (2021-11-12):
Tak nech ma neprerušujú, pán predsedajúci.
Kollár, Boris, predseda NR SR (2023-03-23):
Kolegovia, mali sme termínovaný bod v stredu o desiatej. Tak je to bod, pán, pán poslanec, pán poslanec Faič, ktorý to bol? To bol ten zdravotnícky? (Reakcia z pléna.) Bod 138, ten zdravotnícky sme mali termínovaný na desiatu, ale tým, že sme si teraz schválili vystúpenie pani podpredsedníčky ukrajinského parlamentu, tak vás poprosím o súhlas, že to bude hneď po hlasovaní po tej jedenástej. Že by sme išli. Je, prosím, súhlas? (Súhlasná reakcia z pléna.) Ďakujem pekne. (Reakcia z pléna.) Dobre, ďakujem. (Striedanie predsedajúcich.)
P. Paška, predseda NR SR: (2007-10-18):
(Hlasovanie.) 137 prítomných, 108 za, 15 proti, 10 sa zdržalo, 4 nehlasovali. Konštatujem, že sme pridelili návrh zákona do výborov a určili lehoty na prerokovanie. Ďakujem, pani spravodajkyňa. Pán poslanec Bobrík bude uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Je to tlač 425.
Kollár, Boris, predseda NR SR (2020-07-07):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Monike Kaveckej.
Danko, Andrej, predseda NR SR (2017-12-21):
Ďakujem. Štyri faktické. Uzatváram možnosť prihlásenia s faktickými. Pani poslankyňa Grausová.